《自仲嘉云亡未始见梦舟行夜入吴兴境有梦如平生感而赋诗四首 其三》
宋代·程俱

世以势论士，君诚不如人。扬扬乘轩者，志满气甚振。

外见七尺躯，中有万斛尘。凿枘固难入，鹗鸾岂相伦。

炙手苟可热，行路为雷陈。高栖冷如铁，骨肉不得亲。

谁能独无死，荣辱久乃真。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。